ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΤΕΤΑΡΤΟ _ Αρ. Φύλλου 994 

24 Αυγούστου 1993 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Έγκριση 142/93 πράξης Λιμενικής Επιτροπής Ν. Κυ¬ 
κλάδων που αφορά καθορισμό χερσαίας ζώνη,ς στη 
θέση «Σκάλα φορτώσεως» περιοχής Λουλάς λιμένα 
Μυκδνου.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση γενικού πολεοδομικού σχεδίου Λαμίας 
(Ν. Φθιώτιδος) . 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 142/93 (1) 

Έγκριση 142/93 πράξης Λιμενικής Επιτροπής Ν. Κυκλά¬ 
δων που αφορά καθορισμό χερσαίας ζώνη,ς στη θέση 
«Σκάλα φορτώσεως» περιοχής Λουλάς λιμένα Μυκό- 
νου. 

Η ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις: 

α) Του Νόμου 3200/1955 που αφορά τη διοικητική απο¬ 
κέντρωση όπως έχει συμπληρωθεί με το Ν.Δ. 532/ 
1970. 

β) Το από 14 Ιανουάριου 1939 ΒΔ για την κωδικοποίηση 
των διατάξέων που αφορούν τα Λιμενικά Ταμεία. 

γ) Του από 5/8.10.1949 Β.Δ. για την κωδικοποίηση σε 
ενιαίο κείμενο Νόμου διατάξεων που ισχύουν για τους Νο¬ 
μάρχες κ.λπ. 

2. Την με αρ. 142/4.6.93 πράξη που υποβλήθηκε σε 
μας με την με αρ. 2790/16.6.93 αναφορά σας. 

3. Τους Α.Ν. 2344/40, 4/67, 9/67, 65/67 και το από 
23.11.56 Β.Δ. περί αιγιαλού και παραλίας. 

4. Την εγκύκλιο 3511.91/05/90 του ΥΕΝ Δ.Λ. & Λ.Ε. 


τμ. α’ σχετικά με τη διαδικασία οριοθέτησης ζωνών λιμέ¬ 
νων. 

5) Το 544.5/222/5.4.93 έγγραφο γνωμοδότησης του 
ΓΕΝ Δ/νση Α2 τμήμα IV. 

6. Το 3512.42/01 /93 έγγραφο γνωμοδότησης του ΥΕΝ 
Δ/νση Λιμένων και λιμενικών έργων τμ. α'. 

7. Τις με αρ. 267/92 και 38/93 πράξεις του Λιμενικού 
Ταμείου Κυκλάδων για το ίδιο θέμα που συμπληρώθηκαν 
με την 142/93 πράξη, οι οποίες είναι αναπόσπαστο στοι¬ 
χείο της παρούσης, αποφασίζουμε: 

Εγκρίνουμε τη με αριθ. 142/93 πράξη της Λιμενικής 
Επιτροπής Ν. Κυκλάδων, με την οποία εγκρίνεται η οριο- 
θέτηση χερσίας ζώνης στη θέση «Σκάλα Φορτώσεως» πε¬ 
ριοχή Λούλος λιμένα Μυκδνου, όπως προσδιορίζονται στα 
τοπογραφικά διαγράμματα λεπτομερώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 1 Ιουλίου 1993 

Η Νομάρχης 
ΑΙΚ. ΓΙΑΒΑΣΗ 


ΛΙΜΕΝΙΚΗ ΕΠΙΤΡΟΠΗ Ν. ΚΥΚΛΑΔΩΝ 

Αριθμός μελών κατά Νόμο 9 
Πράξη αριθ. 142 έτους 1993 
Προέδρος Στυλιανός Χατζηδάκης 
Αντ/δρος Λ/ρχης Σύρου Απ. Μπιστίνας 
Μέλη 

Δ/ντής Τελωνείου Σύρου Π. Δεμέστιχας αναπληρούμενος 
από τον Ιωαν. Καραμπάτσο, Ζαννής Μιχάλοβιτς, Χρήστος 
Καραμολέγκος, Γεωργ. Αρτέμης, Νικόλαος Νικολιάς, Γε- 
ώργιος Πολυδούλης, Νικόλαος Βασιλικός 
Απόντα Μέλη 
Γεωργ. Πολυδούλης 

Στην Ερμούπολη Σύρου σήμερα 4η του μηνός Ιουνίου 
του έτους 1993 ημέρα Παρασκευή και από ώρα 6.00 - 
10.00 μ.μ. συνήλθε στο κατάστημα του Λιμενικού Τα¬ 
μείου, η Λιμενική Επιτροπή Ν. Κυκλάδων μετά την πρό¬ 
σκληση του Προέδρου της με ημερομηνία 3η ιδίου μηνός η 
οποία κοινοποιήθηκε νόμιμα και εμπρόθεσμα όπως βεβαι¬ 
ώνεται από το οικείο βιβλίο επίδοσης προσκλήσεων. 

Της Επιτροπής ευρισκομένης σε απαρτία παρισταμένης 
ως αναπληρωματικής γραμματέως της υπαλλήλου του Λι- 

μενικού Ταμείου με βαθμό Γραφέα Α' θεοφανώς Βλάχου - 
Κούβαρη, ο Πρόεδρος εισάγει για συζήτηση ένα από τα 
θέματα ημερήσιας διάταξης: 

«Καθορισμός χερσαίας ζώνης στη θέση «Σκάλα Φορτώ- 
σεως» όρμου Λούλος Ν. Μυκόνου». 

Ο Πρόεδρος υποβάλλει στην Επιτροπή τις από 3.3.93 
και 5.4.93 υπ’ αριθ. πρωτοκ. 544.5/128/93 και 544.5/ 
222/93 γνωμοδοτήσεις ΓΕΝ και την από 13.5.93 υπ’ αριθ. 
πρωτοκ. 3512.42/03/93 γνωμοδότηση ΥΕΝ σχετικές με 
το ανωτέρο θέμα, με τις οποίες οι εν λόγω Υπηρεσίες συ¬ 
νηγορούν θετικά για τη δημιουργία χερσαίας ζώνης στην 
ανωτέρω - περιοχή, καλεί την Επιτροπή να επιφέρει τις 
σχετικές συμπληρώσεις - διορθώσεις που υπεδείχθησαν 
από τις ανωτέρω Υπηρεσίες με τα ανωτέρω έγγραφα στις 
υπ’ αριθ. 267/92 και 38/93 πράξεις της. 

Η Λιμενική Επιτροπή έχοντας υπόιμη: 
α) Την εγκύκλιο αριθ. 3511.91 /05/90 της 10ης Ιουλίου 
1990 και ειδικότερα την παράγραφο 3 για την διαδικασία 
οριοθέτησης Ζωνών Λιμένων. 

β) Το γεγονός ότι στην περιοχή αυτή («Λούλος» Μυκό¬ 
νου) έχουν καθορισθεί τα όρια Αιγιαλού και Παραλίας, που 
δημοσιεϋθηκαν στο ΦΕΚ 680 Δ/5.12.1990. 

γ) Τα από 10.12.1992 τοπογραφικά διαγράμματα του 
Πολιτικού Μηχανικού Δημητρίου Τζουμακίδη σε κλίμακα 
1:500, τα οποία ταυτίζονται με τα στοιχεία των διαγραμ¬ 
μάτων που συνοδεύουν το παραπάνω ΦΕΚ. 

δ) Επειδή η χερσαία ζώνη λιμένος είναι χαραγμένη σύμ¬ 
φωνα με τις οδηγίες της παραπάνω εγκυκλίου 3511.91 / 
05/90 με πράσινη γραμμή και με προσδιορισμό των συντε¬ 
ταγμένων των νέων κορυφών Α και Β της πολυγωνικής. 

ε) Επειδή δεν περιλαμβάνονται στην καθοριζόμενη χερ¬ 
σαία ζώνη ιδιωτικά κτήματα ή χτίσματα, ώστε να απαιτείται 
απαλλοτρίωση με επιβάρυνση του Λιμενικού Ταμείου. 

στ) Επειδή τα υπάρχοντα στην περιοχή λιμενικά έργα 
κατασκευασθέντα νομίμως από την λειτουργήσασα πριν 
τριακονταπενταετίας και πλέον μεταλλευτική Εταιρεία 


«ΜΥΚΟΜΠΑΡ», που διέκοψε την λειτουργία της προ δε¬ 
καετίας περίπου και στην οποία είχε χορηγηθεί άδεια χρή- 
σεως αιγιαλού και παραλίας άνευ ανταλλάγματος για χρο¬ 
νικό διάστημα τριάκοντα ετών (30) με την από 28.6.1956 
υπ’ αριθ. πρωτ. 41784/2016/1358 απόφαση Υπουργείου 
Βιομηχανίας Δ/νση Μεταλλείων, έχουν περιέλθει στο Δη¬ 
μόσιο, αλλά έχουν υποστεί ζημίες και κινδυνεύουν να κα- 
ταρρεύσουν εάν δεν επισκευαστούν και δεν συντηρού¬ 
νται. 

ζ) Επειδή με την εγκατάσταση αποθηκευτικών χώρων 
(ΣΙΛΟ) δομικών υλικών θα δημιουργηθεί κέντρο εκφόρτω- 
σης και μεταφοράς όλων των δομικών υλικών στην θέση 
«ΛΟΥΛΟΣ» της Ν.Α. πλευράς της Ν. Μυκόνου και έτσι θα 
επιτευχθεί αποσυμφόρηση του Τουριστικού ιίαι πολύ βε- 
βαρυμένου κυκλοφορικά λιμένα της Μυκόνου και θα αμ- 
βλυθούν οι δυσμενείς περιβαλλοντικές επιπτώσεις από 
την εκφόρτωση στο λιμένα και μεταφορά των υλικών στο 
εσωτερικό του νησιού και τέλος. 

η) Επειδή θα υπάρξη όφελος υπέρ του Λιμενικού Τα¬ 
μείου αφού θα καθορισθεί και θα εισπράττεται ειδικό τέ¬ 
λος ανά τόννο εκφορτωνομένων δομικών υλικών, αποφα¬ 
σίζει ομόφωνα. 

Εγκρίνει την οριοθέτηση χερσαίας ζώνης λιμένα Μυκό¬ 
νου στη θέση «Σκάλα Φορτώσεως» περιοχής Λούλος Ν. 
Μυκόνου, υπό στοιχεία Α-4-4'-5'-6'-7'-7-Β, όπως προσ¬ 
διορίζονται στα τοπογραφικά διαγράμματα, για τους ανα- 
φερομένους στο παραπάνω σκεπτικό λόγους. 

Έγινε, αποφασίσθηκε και υπογράφεται 
Η Λιμενική Επιτροπή Ν. Κυκλάδων 
Ο Προέδρος Τα Μέλη 

ΣΤΥΛ. ΧΑΤΖΗΔΑΚΗΣ ΑΠ. ΜΠΙΣΤΙΝΑΣ, 

I. ΚΑΡΑΜΠΑΤΣΟΣ 
Ζ. ΜΙΧΑΛΟΒΙΤΣ, Γ. ΑΡΤΕΜΗΣ 
ΧΡ. ΚΑΡΑΜΟΛΕΓΚΟΣ, Ν. ΝΙΚΟΛΙΑΣ 
Ν. ΒΑΣΙΛΙΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 80069 (2) 

Τροποποίηση γενικού πολεοδομικού σχεδίου Λα¬ 
μίας (Ν. Φθιώτιδος). 

ΟΙ ΥΠΟΥΡΓΟΙ ΓΕΩΡΓΙΑΣ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του ν. 1337/1983 Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις του ν. 998/79 «Περί προστασίας των 
δασών και δασικών εν γένει εκτάσεων της χώρας (ΦΕΚ 
289/Α) και ειδικότερα τα άρθρα 45 και 49 παραγρ. 2α. 

3. Τις διατάξεις του άρθρου 23 παρ. 1 εδ. ιδ του ν. 
1558/1985 «Κυβέρνηση και Κυβερνητικά Όργανα» (Α' 
137). 

4. Τις διατάξεις του άρθρου 19 (παρ. 1) του ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

5. Τις διατάξεις του άρθρου 41 του ν. 1975/1991 «Εί¬ 
σοδος - έξοδος, παραμονή, εργασία, απέλαση αλλοδα¬ 
πών, διαδικασία αναγνώρισης αλλοδαπών προσφύγων και 
άλλες διατάξεις». 

6. Το 9207/88 έγγραφο του Τμήματος Πολεοδομίας και 
Πολεοδομικών Εφαρμογών Ν. Φθιώτιδας. 

7. Το 65603/1147/88 έγγραφο του Υπουργείου Γεωρ- 
γίας (Διεύθυνση Προστασίας Δασών και ΔΠ). 

8. Το 3419/88 έγγραφο της Διεύθυνσης Δασών Φθιώτι¬ 
δας. 

9. Το 80703/4345 έγγραφο της Διεύθυνσης Προστα¬ 
σίας Δασών και ΔΠ του Υπουργείου Γεωργίας. 

10. Το 5237/88 έγγραφο της ΕΤΒΑ. 

11. Την Υ. 2015/353362/1.6.93 κοινή απόφαση Πρω¬ 
θυπουργού και Υπουργού Γεωργίας «περί ανάθεσης αρ¬ 
μοδιοτήτων στους Υφυπουργούς Γεωργίας» (Δ’ 398). 

12. Τις διατάξεις της παρ. 8 του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και Υπουργό και τις περιφερειακές 
υπηρεσίες διανομαρχιακού επιπέδου του Υπουργείου Πε¬ 
ριβάλλοντος Χωροταξίας και Δημοσίων Έργων» (Α' 9). 

13. Το 512548/88 έγγραφο του ΟΣΕ. 

14. Το 272/88 έγγραφο της ΙΔ' Εφορίας Προϊστορικών 
και Κλασσικών Αρχαιοτήτων. 

15. Το 1146/146 έγγραφο της Διεύθυνσης Γ8 του Υπουρ¬ 
γείου Περιβάλλοντος, Χωροταξίας και Δημ. Έργων. 

16. Την 109/1988 γνωμοδότηση του Δημοτικού Συμ¬ 
βουλίου Λαμιέων. 

17. Το γεγονός ότι οι υπόλοιποι φορείς δεν γνωμοδότη- 
σαν μέχρι σήμερα. 

18. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /92 (Α' 

154) και το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού και του οικείου ΟΤΑ. 

19. Την 20/88 (θέμα 4ον) γνωμοδότηση του Συμβου¬ 
λίου Χωροταξίας, Οικισμού και περιβάλλοντος ν. Φθιώτι¬ 
δας, αποφασίζουμε: 


Α) Εγκρίνεται η τροποποίηση του γενικού πολεοδομι- 
κού σχεδίου (Γ.Π.Σ.) Λαμίας που έχει εγκριθεί με την 
69566/2999/8.10.86 (ΦΕΚ 955/Δ) κοινή απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων και του Υφυπουργού Γ εωργίας με: 

1) Τροποποίηση του ορίου του γενικού πολεοδομικού 
σχεδίου και τον καθορισμό νέου όπως φαίνεται με κόκκινη 
γραμμή στους χάρτες Π.1.11 σε κλίμακα: 1:5000 και ειδι¬ 
κότερα. 

α) Τροποποιούνται τα όρια στην πολεοδομική ενότητα 
Αμπλιανής με την επέκταση του σχεδίου πόλης σε αραιο- 
δομημένη επιφάνεια 4.5. Ηα περίπου γιατηνχωροθέτηση 
Σταδίου στην παραπάνω πολεοδομική ενότητα. 

β) Τροποποιούνται τα όρια της πολεοδομικής ενότητας 
Ανθέων με την εξαίρεση από τα όρια του γενικού πολεο- 
δομικού σχεδίου της περιοχής αστικού πράσινου πάνω 
από το στρατόπεδο ΜΕΡΧΠ. 

γ) Τροποποιούνται τα όρια της πολεοδομικής ενότητας 
Αφανού με την εξαίρεση από τα όρια του γενικού πολεο- 
δομικού σχεδίου της περιοχής παλαιών λατομείων λόγω 
εδαφολογικής ακαταλληλότητας και την εξαίρεση της πε¬ 
ριοχής αστικού πρασίνου και λοιπών λειτουργιών που βρί¬ 
σκεται ανάμεσα στους βασικούς οδικούς άξονες της νέας 
εθνικής οδού Λαμίας-Λάρισας της οδού Λαμίας - Στυλί- 
δας και του διατηρουμένου νεκροταφείου Λαμίας. 

δ) Εξαιρείται από τα όρια του γενικού πολεοδομικού 
σχεδίου ο υπάρχων προ του 1923 οικισμός Αφράτης-Τα- 
ράτσας που είναι οικισμός κάτω των 2.000 κάτ. 

2. Τον καθορισμό μέσου συντελεστή δόμησης και μέ¬ 
σης πυκνότητας κατά πολεοδομική ενότητα στις οκτώ πο- 
λεοδομικές ενότητες όπως φαίνεται στους χάρτες 
Π.1.4-1.5. σε κλίμακα 1:5000 και τον πίνακα Α.11.6 και 
ειδικότερα: 


Π.Ε. 

Μέσος σ.δ. 

Πυκνότητα 

κατ/ΗΑ 

1. Κεντρική περιοχή 

1,6 

130 

2. Αμπλιανή 

0,90 

130 

3. Παγκράτι 

1,00 

130 

4. Καλύβια-Ρεβένια 

0,90 

130 

5. Άγιος Λουκάς-Ανθέων 

0,90 

130 

6. Γαλανέϊκων 

1,00 

130 

7. Ευρυτάνες 

0,40 

105 

8. Νέα Μαγνησία 

0,90 

130 


3. Την τροποποίηση των χρήσεων γης όπως φαίνονται 
στους χάρτες Π.1.2, Π.1.3.2. και Π.1.11 σε κλίμακα 
1:5000 και ειδικότερα. 

- Καθορισθμός χρήσης αμιγούς κατοικίας στην περιοχή 
επέκτασης. 

- Καθορισμός χρήσης γενικής κατοικίας με εξαίρεση τα 
επαγγελματικά εργαστήρια χαμηλής όχλησης στις περιο- 
χές: 

α. Μεταξύ των οδών ΠηλΙου ή Ταϋγέτου σε βάθος ενός 
οικοδομικού τετραγώνου εν επαφή με την οδό Μ. Αλεξάν¬ 
δρου στην πολεοδομική ενότητα Αμπλιανής. 

β. Μεταξύ των οδών ΠηλΙου ή Πλαταιών γραμμικά προς 
το εγκεκριμένο σχέδιο στην πολεοδομική ενεότητα Πα¬ 
γκρατίου. 

γ. Μεταξύ της οδού Καρπενησιού και της βασικής αρτη¬ 
ρίας και του προτεινόμενου βρεφονηπιακού σταθμού στην 
πολεοδομική ενότητα Ρεβενίων. 

δ. Σε τρία (3) οικοδομικά τετράγωνα απέναντι από το 
σχολικό συγκρότημα της περιοχής Πουρναράκη στην πο¬ 
λεοδομική ενότητα Γαλανέϊκων. 

ε. Στην περιοχή μεταξύ του εγκεκριμένου σχεδίου και 
του υπάρχοντος γηπέδου στην πολεοδομική ενότητα Ν. 
Μαγνησίας. 

- Καθορισμός χρήσης πολεοδομικού κέντρου - κεντρι¬ 
κών λειτουργιών πόλης και τοπικού κέντρου συνοικίας 
στις περιοχές: δίπλα στην Πανελλήνια Έκθεση Λαμίας, 
μεταξύ των οδών Αμφικτιόνων και Καβάφη, κάτω από τη 
σιδηροδρομική γραμμή, μεταξύ των Ν. Εργατικών κατοι¬ 
κιών και της οδού Αγίας Παρασκευή και σε βάθος ενός 
Ο.Τ. πάνω από την οδό Παπαποστόλου. 

- Καθορισμός χρήσης τουρισμού-αναψυχής με εξαίρεση 
τις εγκαταστάσεις μέσων μαζικής μεταφοράς στην πε¬ 
ριοχή πάνω από την Πανελλήνια Έκθεση Λαμίας και με¬ 
ταξύ της αρτηρίας που διέρχεται στο όριο του στρατοπέ¬ 
δου Τσαλτάκη έως την οδό Λαμίας-Στυλίδας. 

- Καθορισμός χρήσης χονδροεμπορίου σε περιοχή με¬ 
ταξύ της οδού Φραντζή της περιφερειακής αρτηρίας με 
κατάργηση μικρού τμήματος ζώνης χονδροεμπορίου στην 
πολεοδομική ενότητα Αμπλιανής. 

- Ανακατανομή των θέσεων εγκαταστάσεων εκπαίδευ¬ 
σης σε όλες τις πολεοδομικές ενότητες όπως φαίνονται 
στους χάρτες Π1.11 και Π.1.3.2. σε κλίμακα 1:5000 και 
ειδικότερα χωροθέτηση: 

- Δημοτικού-γυμνασίου ή λυκείου σε έκταση πάνω από 
την Πανελλήνια Έκθεση Λαμίας στην πολεοδομική ενό¬ 
τητα Αμπλιανής. 

- Δύο δημοτικών-νηπιαγωγείων στην πολεοδομική ενό¬ 
τητα Αμπλιανής. 

- Νηπιαγωγείων στην πολεοδομική ενότητα Αμπλιανής. 

- υμνασίου ή λυκείου στην πολεοδομική ενότητα Πα¬ 
γκρατίου. 

- Νηπιαγωγείου στην πολ/μική ενότητα Παγκρατίου. 

- Δημοτικού-νηπιαγωγείου στην πολεοδομική ενότητα 
Παγκρατίου. 

- Γυμνασίου-λυκείου επί της οδού Φραντζή και κάτω από 
την οδό Αλατόστρατα. 

- Νηπιαγωγείου πλησίον του εγκεκριμένου σχεδίου Κα¬ 
λυβιών. 

- Δημοτικού στη μέση περίπου της ενότητας των Κάτω 
Ρεβενίων και πάνω από την οδό Αλατόστρατα στην πολεο¬ 
δομική ενότητα Καλυβιών. 

- Δύο νηπιαγωγείων στην πολεοδομική ενότητα Καλυ¬ 
βιών. 

- Δημοτικού-νηπιαγωγείου-γυμνασίου ή λυκείου στην 
πολεοδομική ενότητα Αγίου Λουκά-Ανθέων. 

- Δημοτικού στην πολεοδομική ενότητα Γαλανέϊκων. 

- Δημοτικού στην πολεοδομική ενότητα Γαλανέϊκων. 

- Νηπιαγωγείου στην πολεοδομική ενότητα Ν. Μαγνη¬ 
σίας. 

- Δημοτικού-νηπιαγωγείου- γυμνασίου ή λυκείου στην 
πολεοδομική ενότητα Αφανού. 

- Ανακατανομή των θέσεων των εγκαταστάσεων πρό¬ 
νοιας και ειδικότερα χωροθέτηση: 

- Παιδικού σταθμού στην πολεοδομική ενότητα Αμπλια- 
νής. 


- Βρεφονηπιακού σταθμού στην πολεοδομική ενότητα 
Αμπλιανής. 

- Δύο Παιδικών Σταθμών στην πολεοδομική ενότητα Πα¬ 
γκρατίου. 

- Βρεφονηπιακού σταθμού στην πολεοδομική ενότητα 
Παγκρατίου. 

- Δύο Παιδικών Σταθμών στην περιοχή της πολεοδομικής 
ενότητας Καλυβιών. 

- Βρεφονηπιακού σταθμού στην περιοχή Ανω Ρεβενίων 
της πολεοδομικής ενότητας Καλυβιών. 

- Βρεφοκομικού σταθμού στα Κάτω Ρεβένια στην πολεο¬ 
δομική ενότητα Παγκρατίου. 

- Βρεφονηπιακού σταθμού στην πολεοδομική ενότητα 
Καλυβιών. 

- Τριών Παιδικών Σταθμών στην πολεοδομική ενότητα 
Γαλανέϊκων. 

- Παιδικοί σταθμοί σε χώρο πάνω από το υπάρχον γήπεδο 
στην πολεοδομική ενότητα Μαγνησίας. 

- Παιδικού σταθμού σε χώρο που βρίσκεται στο ύψος των 
παλαιών λατομείων στην πολεοδομική ενότητα Αφανού. 

- Χωροθέτηση ενός περιφερειακού ιατρείου δίπλα στις 
αθλητικές εγκαταστάσεις επί της καθέτου συλλεκτηρίου 
αρτηρίας προς την οδό Ταϋγέτόυ στην πολεοδομική ενό¬ 
τητα Αμπλιανής. 

- Χωροθέτηση ενός κέντρου υγείας επί της οδού Φρα¬ 
ντζή πλησίον των προτεινομένων εγκαταστάσεων εκπαί¬ 
δευσης στην πολεοδομική ενότητα Παγκρατίου 

- Χωροθέτηση επιπλέον πολιτιστικών λειτουργιών στην πο¬ 
λεοδομική ενότητα Παγκρατίου σε χώρο που βρίσκεται στη 
συνέχεια της εγκεκριμένης οδού Σόλωνος και στην περιοχή 
του αστικού οικοδομικού συνεταιρισμού Δημοσίων Υπαλλή¬ 
λων Λαμίας στην πολεοδομική ενότητα Καλυβιών. 

- Κατάργηση του πάρκου πόλης δυτικά της πολεοδομι¬ 
κής ενότητας Αμπλιανής και δημιουργία αντί αυτού χώρου 
κοινόχρηστου πρασίνου ή σχολείου. 

4. Την τροποποίηση οδικού δικτύου όπως φαίνεται στο 
χάρτη Π.2.1.2. σε κλίμακα 1:5000 με βασικότερες παρεμ¬ 
βάσεις: 

α. Τροποποίηση της θέσης της συλλεκτηρίου μέσα στο 
στρατόπεδο Τσαλτάκη στην πολεοδομική ενότητα 
Αμπλιάνη. 

β. Δημιουργία μικρής αρτηρίας πάνω από την οδό Λα- 
μίας-Στυλίδας παράλληλη στους πυλώνες ΔΕΗ. 

γ. Τροποποίηση της θέσης της αρτηρίας στην Ζώνη βιο- 
τεχνίας-κατοικίας. 

δ. Τ ροποποίηση της θέσης της αρτηρίας που διαχωρίζει 
τη ζώνη χονδροεμπορίου από τη ζώνη αμιγούς κατοικίας 
και ξεκινάει από την πολεοδομική ενότητα Αμπλιανής και 
φτάνει μέχρι το συγκεκριμένο σχέδιο Καλυβιών. 

ε. Δημιουργία μιάς σειράς καθέτων συλλεκτηρίων από 
τη Ν. παρακαμπτήριο μέχρι την Β περιφερειακή οδό. 

ζ. Δημιουργία κεντρικής συλλεκτηρίου αρτηρίας στην 
έκταση του Οικοδομικού Συνεταιρισμού Δημοσίων Υπαλ¬ 
λήλων. 

η. Δημιουργία νέας αρτηρίας όπισθεν των εργατικών 
κατοικιών στην πολεοδομική μελέτη Γ αλανέϊκων. 

θ. Κατάργηση της περιφερειακής αρτηρίας στην πολεο¬ 
δομική ενότητα Αφανού. 

ι. Τροποποίηση της θέσης που χωροθετούνται οι εγκα¬ 
ταστάσεις μαζικών μέσων μεταφοράς και σταθμού φορτη¬ 
γών αυτοκινήτων. 

κ. Χωροθέτηση χώρου στάθμευσης προς βορράν των 
αθλητικών εγκαταστάσεων στην πολεοδομική ενότητα 
Άμπλιανης. 

5. Την τροποποίηση των ζωνών οικονομικών και θεσμι¬ 
κών κινήτρων και πολεοδομικών μηχανισμών όπως φαίνο¬ 
νται στους χάρτες Π.1.7.- Π.1.8. σε κλίμακα 1:5000 με: 

- Τον καθορισμό ζώνης ανάπλασης με την εφαρμγοή του 
άρθρου 13 στο χώρο των αθλητικών εγκαταστάσεων στην 
πολεοδομική ενότητα Καλυβιών. 

- Την κατάργηση της ζώνης αστικού αναδασμού και ανά¬ 
πτυξης προγραμμάτων δήμου και ΔΕΓΊΟΣ για παροχή φτη¬ 
νών οικοπέδων στα Καλύβια. 

6. Την τροποποίηση των νέων αναπτυξιακών ζωνών και 
ζωνών εξυγίανσης κατοικίας όπως φαίνονται στους χάρ¬ 
τες Π.1.6.1 και Π.1.6.2. σε κλίμακα 1:5000 και ειδικό¬ 
τερα: 

- Κατάργηση της ζώνης προγράμματος κοινωνικής κατοι¬ 
κίας με φορέα το δήμο ή τον ΑΟΕΚ ή συνεταιρισμό στις 
περιοχές Παγκρατίου, Αμπλιανης και βόρεια της Π.ΕΛ. 

- Κατάργηση της ζώνης προγράμματος παροχής φτηνού 
οικοπέδου για πρόγραμμα δήμου και ΔΕΠΟΣ στην περιοχή 
Ρεβενίων. 

2. Αντίτυπα των παραπάνω δέκα (10) πρωτοτύπων χαρ¬ 
τών και ενός (1) πίνακα που θεωρήθηκαν από τον Προϊ¬ 


στάμενο της δ/νσης Τοπογραφικών Εφαρμογών με την 
80059/1993 πράξη του δημοσιεύονται σε φωτοσμί¬ 
κρυνση με την παρούσα απόφαση. 

Γ. Εντός της περιοχής του γενικού πολεοδομικού σχε¬ 
δίου και ειδικότερα στις εκτός σχεδίου περιοχές που περι¬ 
λαμβάνονται σ’ αυτό οικοδομικές άδειες που έχουν εκδο- 
θεί με τις προγενέστερες διατάξεις και έχει υποβληθεί 
στην αρμόδια Πολεοδομική Αρχή ολόκληρος φάκελλος με 
τα απαραίτητα για την έκδοσή τους στοιχεία μέχρι την 
ημερομηνία δημοσίευσης της παρούσας εκτελούνται 
όπως εκδόθηκαν ή εκδίδονται βάσει των υποβληθέντων 
στοιχείων. 

Δ. Η ισχύς της παρούσας απόφασης αρχίζει από τις 
16.1.1989, ημέρα δημοσίευσης της 347/32/8.11.88 
απόφασης του Α. Υπουργού Περιβάλλοντος Χωροταξίας 
και Δημοσίων Έργων (Δ' 11). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1993 

ΟΙ ΥΠΟΥΡΓΟΙ 

ΥΦ. ΓΕΩΡΓΙΑΣ ΠΕΡΙΒ. ΧΩΡ. & ΔΗΜ. ΕΡΓΩΝ 

ΑΠΟΣΤΟΛΟΣ ΣΤΑΥΡΟΥ ΑΧΙΛΛΕΑΣ ΚΑΡΑΜΑΝΛΗΣ 

Χ ΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


ο) 1 

15.000 

Δρχ. 

750 

β) 

» 

» 

» 

» 

ζ) 

-» 

» 

» 

ΠΑΡΑΡΤΗΜΑ 

» 

/ » 

η) 

» 

» 

» 

10.000 

» 

500 

θ) 

» 

» 

» 

» 

3£00 

» 

0 

» 

» 

» 

Α.Ε. & Ε.Π.Ε. 

» 

200Ό00 

» 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

Πληροφορίες: τπλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















